Document ID: 32013R1054

IZVEDBENA UREDBA SVETA (EU) št. 1054/2013
z dne 29. oktobra 2013
o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo (1) in zlasti člena 8a(1) Uredbe,
ob upoštevanju naslednjega:
(1)
Svet je 18. maja 2006 je sprejel Uredbo (ES) št. 765/2006, ki zadeva omejevalne ukrepe proti Belorusiji. Ti ukrepi se uporabljajo do 31. oktobra 2013.
(2)
Svet je po pregledu Sklepa Sveta 2012/642/SZVP (2) sklenil, da bi bilo treba te omejevalne ukrepe podaljšati do 31. oktobra 2014.
(3)
Ker se razmere v Belorusiji še vedno niso izboljšale, Svet meni, da bi bilo treba seznamu oseb in subjektov, za katere se uporabljajo omejevalni ukrepi iz Sklepa 2012/642/SZVP, dodati tri osebe.
(4)
Meni tudi, da za nekatere osebe in subjekte s seznama oseb in subjektov, za katere se uporabljajo omejevalni ukrepi iz Sklepa 2012/642/SZVP, ni več razlogov, da bi bili še naprej na tem seznamu.
(5)
Poleg tega bi bilo treba posodobiti podatke, ki se nanašajo na nekatere osebe in subjekte iz Priloge I k Uredbi (ES) št. 765/2006.
(6)
Prilogo I k Uredbi (ES) št. 765/2006 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga I k Uredbi (ES) št. 765/2006 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. oktobra 2013

Labels: 18
5